wickkiey/tamil-wikipedia-chunked huggingface dataset:
# உலு செப்பாட் மலை

## பொது

### ஏழு மலைகள்

தீபகற்ப மலேசியாவின் **G7** எனும் (*G* என்பது *Gunung* எனும் மலாய்ச் சொல்: *மலை* என பொருள்படும்) மலைகளில் இதுவும் ஒன்றாகும். தீபகற்ப மலேசியாவின் மிக உயர்ந்த 7 மலைகளை ஜி7 மலைகள் என அழைக்கிறார்கள்.  
தீபகற்ப மலேசியாவில் உள்ள ஏழு உயரமான மலைகள் ஜி7 என அழைக்கப்படுகின்றன.  
1. G1 தகான் மலை – 2187மீ
1. G2 கொர்பு மலை – 2183மீ
1. G3 யோங் பெலார் மலை – 2181மீ
1. G4 காயோங் மலை – 2173மீ
1. G5 சாமா மலை – 2171மீ
1. G6 யோங் யாப் மலை – 2168மீ
1. G7 உலு செப்பாட் மலை – 2161மீ  
மலேசியாவின் கினபாலு மலை (4095 மீ); இந்தோனேசியாவின் ஆகூங்க் மலை, புரோமோ மலை, ரிஞ்சனி மலை போன்ற நன்கு அறியப்பட்ட மலைகளுடன் ஒப்பிடும்போது, மேற்காணும் ஜி7 மலைகளின் உயரம் மிகவும் குறைவாக இருக்கலாம்.  
ஆனாலும் இந்த மலைகளின் உயரத்தைக் கொண்டு அவற்றைக் குறைவாக மதிப்பிட்டுவிடக் கூடாது. இவை ஒவ்வொன்றும் 4000 மீட்டர் கொண்ட மலைகளை விட கடினமான கரடுமுரடான மலைகளாகும். இவற்றை மலைகளின் இராட்சச விலங்குகள் என அழைப்பதும் உண்டு.
# சோடியம் அசுகார்பேட்டு

**சோடியம் அசுகார்பேட்டு** (*Sodium ascorbate*) என்பது C<sub>6</sub>H<sub>7</sub>NaO<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அசுகார்பிக் அமிலத்தினுடைய பல்வேறு கனிம உப்புகளில் இதுவும் ஒன்றாகும். அசுகார்பிக் அமிலத்தினுடைய சோடியம் உப்பாகக் கருதப்படும் இது கனிம அசுகார்பேட்டு என்று அழைக்கப்படுகிறது. உயிர்ச்சத்து சி துணை உணவின் வேறு எந்த வடிவத்தையும் விட இது உலகில் அதிகமாக கிடைக்கும் என்று நிரூபிக்கப்படவில்லை.  
சோடியம் அசுகார்பேட்டு பொதுவாக 1,000 மில்லி கிராம் அசுகார்பிக் அமிலத்திற்கு 131 மில்லி கிராம் சோடியத்தை வழங்குகிறது (1,000 மில்லி கிராம் சோடியம் அசுகார்பேட்டில் 889 மில்லி கிராம் அசுகார்பிக் அமிலமும் 111 மில்லி கிராம் சோடியமும் உள்ளது).  
ஓர் உணவு சேர்க்கைப் பொருளாக சோடியம் அசுகார்பேட்டின் ஐரோப்பிய ஒன்றிய எண் ஐ301 என்று அடையாளப்படுத்தப்படுகிறது. இது ஆக்சிசனேற்ற மற்றும் அமிலத்தன்மை சீராக்கியாகப் பயன்படுத்தப்படுகிறது. ஐரோப்பிய ஒன்றியம், அமெரிக்கா, ஆத்திரேலியா மற்றும் நியூசிலாந்தில் உணவு சேர்க்கைப் பொருளாகப் பயன்படுத்த அனுமதிக்கப்படுகிறது.  
சோடியம் அசுகார்பேட்டு பல்வேறு வீரியம் மிக்க உயிரணுக்களில் செல்நச்சு விளைவுகளை உருவாக்குவதாகக் கண்டறியப்பட்டுள்ளது, இதில் குறிப்பாக எளிதில் பாதிக்கப்படக்கூடிய மெலனோமா செல்கள் அடங்கும்.
# சோடியம் அசுகார்பேட்டு

## தயாரிப்பு

தண்ணீரில் அசுகார்பிக் அமிலத்தைக் கரைத்து, அதற்கு சமமான சோடியம் பைகார்பனேட்டை தண்ணீரில் சேர்ப்பதன் மூலம் சோடியம் அசுகார்பேட்டு தயாரிக்கப்படுகிறது. நுரைத்துப் பொங்குதல் நிறுத்தப்பட்ட பிறகு, விளைபொருளுடன் ஐசோபுரோப்பைல் ஆல்ககாலை சேர்ப்பதன் மூலம்
சோடியம் அசுகார்பேட்டு வீழ்படிவாகப் பெறப்படுகிறது.
# த. கி. சௌதா

**தர்பே கிருஷ்ணானந்தா சௌதா** (*Darbe Krishnananda Chowta*) (1 ஜூன் 1938 - 19 ஜூன் 2019) ஓர் இந்தியத் தொழிலதிபரும், எழுத்தாளரும், கலைஞரும் மற்றும் நாடக ஆளுமையும் ஆவார். இவர் இறக்கும் போது கர்நாடக சித்ரகலா பரிஷத்தின் பொதுச் செயலாளராக இருந்தார். இவர் இதற்கு முன்பும் இந்த அமைப்பில் பணியாற்றினார்.
# த. கி. சௌதா

## சுயசரிதை

சௌதா, கேரளாவின் மஞ்சேஸ்வரம் அருகே உள்ள தர்பே மெய்யப்படவு என்ற இடத்தில் துளு மொழி பேசும் பந்த் குடும்பத்தில் பிறந்தார். *பட்டு பஜ்ஜேலு*, *தர்மெட்டிமாயே*, *உரி உஷ்ணதா மாயே* மற்றும் *மிட்டபைலு யமுனாக்கா* ஆகியவையும் இவரது பிற படைப்புகள்.
# முலு மலை

**முலு மலை** (மலாய் மொழி: *Gunung Mulu*; ஆங்கிலம்: *Mount Mulu*) என்பது மலேசியாவில் உள்ள மலைகளில் நான்காவது உயர்ந்த மலையாகும். மலேசியா, சரவாக், மிரி பிரிவில் உள்ள இந்த மலையின் உயரம் 2,376 மீட்டர் (7,795 அடி). இது சரவாக் மாநிலத்தில் மூருட்டு மலைக்குப் பிறகு இரண்டாவது உயரமான மலையாகும்.  
முலு மலை தேசியப் பூங்கா எல்லைக்குள் அமைந்துள்ளதால், இந்த மலைக்கும் அந்தப் பூங்காவின் பெயரிடப்பட்டது.
# முலு மலை

## வரலாறு

முலு மலையில் ஏறுவதற்கான முதல் முயற்சி 19-ஆம் நூற்றாண்டில், இசுபென்சர் செயின்ட் ஜான் மற்றும் சார்லசு ஓஸ் என்பவர்களால் மேற்கொள்ளப்பட்டது. அவர்களின் முதல் முயற்சி தோல்வி கண்டது.  
1920-களில் தான், தாமா நிலோங் என்ற பெரவான் பழங்குடியினர் இனத்தைச் சேர்ந்த காண்டாமிருக வேட்டைக்காரர், முலு மலையின் அருகே தென்மேற்கு முகடுகளைக் கண்டுபிடித்தார். அந்த முகடு மலையின் உச்சிக்குக் கொண்டு சென்றது.  
1932-ஆம் ஆண்டில், தாமா நிலோங் எனும் சரவாக் பழங்குடியினர், லார்ட் செக்லெட்டன் மற்றும் ஆக்ஸ்போர்டு பல்கலைக்கழகப் பயணக் குழுவினரையும் முலு மலையின் உச்சிக்குக் கொண்டு சென்றார்.
# முலு மலை

## ஏறும் பாதை

முலு மலையின் சிகரத்தை அடைவதற்கு ஒரே ஒரு வழித்தடம்தான் உள்ளது. மலையின் சிகரம் முலு மலை தேசியப் பூங்கா தலைமையகத்திலிருந்து 24 கி.மீ. தொலைவில் அமைந்துள்ளது. இந்த வழித்தடம் முலு மலை தேசிய பூங்கா தலைமையகத்தில் இருந்து முகாம் 3-ஐ சென்றடையும். இந்த முகாம் 12 கி.மீ. தொலைவில், 1,200 மீட்டர் உயரத்தில் முதன்மைக் காடுகளில் உள்ளது.  
பாசி படர்ந்த காடுகள் முகாம் 3-இல் இருந்து தொடங்குகிறது. முகாம் 4 -ஐ அடைய சில மணி நேரங்கள் பிடிக்கும். முகாம் 4-க்குப் பிறகு, சில செங்குத்தான ஏற்றங்களைக்க் காண நேரிடும். அதன் பின்னர் மலையின் சிகரத்தைத் தொடலாம்.  
முலு மலையின் உச்சியில் இருந்து இறங்கும் வழித்டத்தில் முகாம் 1 அமைந்துள்ளது. முகாம் 1-இல் இருந்து தேசியப் பூங்கா தலைமையகத்தைச் சென்றடைய மேலும் 3 மணி நேரம் பிடிக்கும்.
# முலு மலை

## பல்லுயிர்கள்

முலு மலையின் க் கற்கள் மற்றும் தனிமைப்படுத்தப்பட்ட மலைச் சிகரங்கள் பல தனித்துவமான தாவரங்களைக் கொண்டுள்ளன. அத்துடன் அழிந்து வரும் தாவரங்கள் மற்றும் விலங்குகளின் தாயகமாகவும் விளங்குகிறது. முலு மலையானது தாழ்நிலக் காட்டுத் தாவரங்களில் (*Dipterocarpaceae*) இருந்து மலைத்தொடர் தாவரங்கள் (*Montane Vegetations*) வரையிலான உயிரியல் அமைப்புகளைக் கொண்டுள்ளது.  
இந்த மலை அதன் தாவரக் குடுவைகளின் பன்முகத்தன்மைக்கு பெயர் பெற்றது. முலு மலையில் ஐந்து வகையான தாவரக் குடுவைகள் பதிவு செய்யப்பட்டுள்ளன.
# பெ. ஜான் பாண்டியன்

**பெ. ஜான் பாண்டியன்** (*B. John Pandian*) என்பவர் தமிழ்நாட்டைச் சேர்ந்த ஒரு வழக்கறிஞர், சமூக சேவகர் மற்றும் ஓர் இந்திய அரசியல்வாதி ஆவார். 2000 ஆம் ஆண்டு தமிழக மக்கள் முன்னேற்றக் கழகத்தை நிறுவினார்.
# பெ. ஜான் பாண்டியன்

## அரசியல் வாழ்க்கை

இவர் ஆரம்பத்தில் 1989 முதல் பாட்டாளி மக்கள் கட்சி கட்சியில் இருந்தார், இளைஞர் பிரிவு செயலாளராக பதவியை வகித்தார். 1989 இந்தியப் பொதுத் தேர்தலில் பெரம்பலூர் மக்களவைத் தொகுதியில் பாட்டாளி மக்கள் கட்சி வேட்பாளராகப் போட்டியிட்டார், 1991 தமிழ்நாடு சட்டமன்றத் தேர்தலில் முதுகுளத்தூர் சட்டமன்றத் தொகுதியில் போட்டியிட்டார் இரண்டாம் இடத்தைப் பெற்றார்.  
2000 ஆம் ஆண்டு தமிழக மக்கள் முன்னேற்றக் கழகத்தை உருவாக்கினார். 2001ல் அதிமுக தலைமையிலான கூட்டணியில் கட்சி சேர்ந்தது இக்கட்சிக்கு ஒரு தொகுதி ஒதுக்கப்பட்டது. ஜான் பாண்டியன் அதிமுக ஆதரவு பெற்று 2001 தமிழ்நாடு சட்டப் பேரவைத் தேர்தலில் எழும்பூரில் போட்டியிட்டு 86 வாக்குகள் வித்தியாசத்தில் தோல்வியடைந்தார்.  
இவர் 2011 தமிழ்நாடு சட்டமன்றத் தேர்தலில் முதுகுளத்தூர் சட்டமன்றத் தொகுதியில் சுயேட்சை வேட்பாளராகப் போட்டியிட்டார், ஏனெனில் எந்த ஒரு கட்சிக் கூட்டணி இல்லாமல் போட்டியிட விரும்பினார்.  
2016 தமிழ்நாடு சட்டமன்றத் தேர்தலில் அதிமுக தலைமையிலான கூட்டணியில் ஏற்பட்ட கருத்து வேறுபாடுகள் காரணமாக ஆதரவில்லாமல் திருவாடானை சட்டமன்றத் தொகுதியில் சுயேச்சை வேட்பாளராகப் போட்டியிட்டார்.  
2017 இல் தேசிய ஜனநாயகக் கூட்டணியில் இணைந்தார். பின்னர் அவர் பட்டியலிடப்பட்ட சாதி பட்டியலிலுள்ள ஆறு துணை சாதிகளை ஒன்றிணைத்து, "தேவேந்திரகுல வேளாளர்" என்று பெயரிட முன்மொழிந்தார். அந்த உட்பிரிவுகளை இதர பிற்படுத்தப்பட்ட வகுப்பில் இருந்து நீக்குவதற்கும் முன்மொழிந்தார். பெயர் மாற்றம் மற்றும் ஒன்றிணைப்பு வெற்றியுடன், 2021 தமிழ்நாடு சட்டமன்றத் தேர்தலில் மீண்டும் எழும்பூர் தொகுதியில் வேட்பாளராகப் போட்டியிட்டார். தேர்தலுக்குப் பிறகு, தேர்தலில் தொகுதிப் பங்கீடு தொடர்பாக ஏற்பட்ட கருத்து வேறுபாடு காரணமாக அதிமுக தலைமையிலான கூட்டணியில் இருந்து விலகினார்.  
2024 இல் தேசிய ஜனநாயகக் கூட்டணியில் இணைந்து, தென்காசி மக்களவைத் தொகுதியில் தாமரை சின்னத்தில் போட்டியிடுகிறார்.
# பெ. ஜான் பாண்டியன்

## தேர்தல்கள்

### மக்களவைத் தேர்தல்

| 1989 | பெரம்பலூர் | பாமக | 12.54 | அ. அசோக்ராஜ் | அதிமுக | 53.41 |  |  |
| --- | --- | --- | --- | --- | --- | --- | --- | --- |
| 2024 | தென்காசி | பாஜக | — | — | — | — | — | } |
# பெ. ஜான் பாண்டியன்

## தேர்தல்கள்

### தமிழ்நாடு சட்டமன்றத் தேர்தல்

| 1991 | முதுகுளத்தூர் | பாமக | 30.24 | அ. அசோக்ராஜ் | இதேகா | 41.74 |  |
| --- | --- | --- | --- | --- | --- | --- | --- |
| 1996 | வலங்கைமான் | சுயேச்சை | 12.67 | கோமதி சீனிவாசன் | திமுக | 50.78 |  |
| 2001 | எழும்பூர் | அதிமுக | 47.57 | பரிதி இளம்வழுதி | திமுக | 47.69 |  |
| 2011 | முதுகுளத்தூர் | தமமுக | 12.22 | எம். முருகன் | அதிமுக | 46.87 |  |
| 2011 | நிலக்கோட்டை | தமமுக | 4.80 | ஆ. இராமசாமி | புதிய தமிழகம் கட்சி | 52.45 |  |
| 2016 | திருவாடானை | தமமுக | 5.14 | கருணாஸ் | அதிமுக | 41.14 |  |
| 2021 | எழும்பூர் | அதிமுக | 25.46 | ஐ. பரந்தாமன் | திமுக | 58.29 | } |
# இரக்சித் ஷெட்டி

**இரக்சித் ஷெட்டி** (*Rakshit Shetty*) (பிறப்பு 6 ஜூன் 1983) ஓர் இந்திய நடிகரும் மற்றும் கன்னடத் திரைப்படத்துறையில் பணிபுரியும் திரைப்படத் தயாரிப்பாளரும் ஆவார். இவர் ஒரு தேசியத் திரைப்பட விருது, இரண்டு தென்னிந்திய பிலிம்பேர் விருதுகள், இரண்டு கர்நாடக மாநில திரைப்பட விருதுகள் மற்றும் ஐந்து தென்னிந்திய சர்வதேசத் திரைப்பட விருதுகள் பெற்றவர். இவர் *நம் ஏரியல் ஒன்ட் தினா* (2010) திரைப்படத்தின் மூலம் அறிமுகமானார். உளிதவரு கண்டந்தை (2014) கன்னடத் திரைப்படம் மூலம் தனது திருப்புமுனையைப் பெற்றார். மேலும் கோதி பண்ணா சாதாரண மைகட்டு (2015), *கிரிக் பார்ட்டி (* 2016), *அவனே ஸ்ரீமன்நாராயணா* (2019), *777 சார்லி* (2021), மற்றும் *சப்த சாகரதாச்சே எல்லோ - சைட் ஏ* (2023) ஆகிய படங்களில் முன்னணி நடிகராக தன்னை நிலைநிறுத்திக் கொண்டார். 777 சார்லி இவரது தொழில் வாழ்க்கையில் அதிக வசூல் செய்த படமாகும்.  
ஷெட்டி தனது திரைப்படத் தயாரிப்பு பாணிக்காக "சிம்பிள் ஸ்டார்" என்று பரவலாகக் கருதப்படுகிறார். *பரம்வா ஸ்டுடியோஸ்* என்ற தயாரிப்பு மற்றும் விநியோக நிறுவனத்தை இவர் வைத்திருக்கிறார்.
# இரக்சித் ஷெட்டி

## ஆரம்ப கால வாழ்க்கை

ஷெட்டி உடுப்பியில் ஜூன் 6, 1983 இல் துளுவம் பேசும் பந்த் குடும்பத்தில் பிறந்தார். சொந்த ஊரிலேயே பள்ளிப்படிப்பை முடித்தார். பள்ளிப் பருவத்தில் துளு நாட்டுப்புற நடனமான *பிலி நாலிகே* நடனக் கலைஞராக இருந்தார்.  
இந்த நடனம் இவரது 2014 திரைப்படமான உலிதவரு கண்டந்தேவில் நடனக் கலைஞர்களுக்கு ஒரு முக்கிய பாத்திரத்தை வழங்கியது. தனது திரைப்பட வாழ்க்கையைத் தொடங்குவதற்கு முன், இவர் தனது பொறியியல் இளங்கலைப் பட்டப்படிப்பை கார்காலாவில் முடித்தார். பட்டம் பெற்ற பிறகு, நாடகத்தில் நடிகராக ஆவதற்கு முன்பு இரண்டு ஆண்டுகள் மென்பொருள் நிபுணராகப் பணியாற்றினார்.
# இரக்சித் ஷெட்டி

## புதிய அலை இயக்குநர்கள்

இயக்குநர்கள் பவன் குமார், அனுப் பண்டாரி, பிரசாந்த் நீல், ஹேமந்த் எம். ராவ், மஞ்சுநாதா சோமசேகர ரெட்டி (மன்சூர்), ரிஷப் ஷெட்டி, மற்றும் இராஜ் பி. ஷெட்டி ஆகியோருடன் சேர்ந்து இவரும் புதிய அலைத் திரைப்படங்களை தொடங்கியதாக ஊடகங்களால் கருதப்படுகின்றனர். தனது வழக்கத்திற்கு மாறான படைப்புகள் மூலம், இவர் கன்னடத் திரையுலகில் முக்கிய திரைப்படத் தயாரிப்பாளர்களில் ஒருவராக தன்னை நிலைநிறுத்திக் கொண்டார்.
# இரக்சித் ஷெட்டி

## சொந்த வாழ்க்கை

*கிரிக் பார்ட்டி* படப்பிடிப்பின்போது ஷெட்டி தன்னுடன் நடித்த சக நடிகையான ராஷ்மிகா மந்தண்ணாவுடன் நட்பு கொள்ளத் தொடங்கினார். மேலும் இவர்கள் இருவரும் ஜூலை 3, 2017 அன்று ஷெட்டியின் சொந்த ஊரான விராஜ்பேட்டையில் நடந்த தனிப்பட்ட விழாவில் நிச்சயதார்த்தம் செய்து கொண்டனர். ஆனால் பின்னர், சில சிக்கல்களைக் காரணம் காட்டி செப்டம்பர் 2018 இல் நிச்சயதார்த்தத்தை பரஸ்பரம் முறித்துக் கொண்டனர்.
# பவன் குமார் (இயக்குநர்)

**பவன் குமார்** (Pawan Kumar ) (பிறப்பு 29 அக்டோபர் 1982) ஓர் இந்திய திரைப்பட இயக்குநரும், திரைக்கதை ஆசிரியரும், திரைப்படத் தயாரிப்பாளரும் மற்றும் நடிகரும் ஆவார். இவர் முதன்மையாக கன்னடத் திரைப்படத்துறையில் பணியாற்றுகிறார்.  
பவன் குமார் *மனசாரே* மற்றும் *பஞ்சரங்கி* ஆகிய திரைப்படங்களை எழுதியதற்காக நன்கு அறியப்பட்டவர். தான் இயக்குநராக அறிமுகமான லைஃபு இஷ்டேனே (2011) மற்றும் 2013 ஆம் ஆண்டு வெளியான உளவியல் சார்ந்த அதிரடித் திரைப்படமான *லூசியா* ஆகிய படங்கள் இவரது தொழில் வாழ்க்கையின் மிகப்பெரிய திருப்புமுனைகளில் ஒன்றாக அமைந்தது. நாடகப் பின்னணியில் இருந்து வந்த இவர், இயக்குநர் யோகராஜ் பட் என்பவருடன் இணை இயக்குநராகப் பணியாற்றுவதற்கு முன்பு மேடையில் நாடகங்களுக்கு வசனம் எழுதி வந்தார். 2023 இல் பவன் குமார் *தூமம்* என்ற மலையாளத் திரைப்படத்தை எழுதி இயக்கினார். இது இவரது மோசமான படமாக விமர்சகர்களால் கருதப்படுகிறது.
# குரோதி ஆண்டு

**குரோதி ஆண்டு** என்பது தமிழ்ப் புத்தாண்டில் பிரபவ ஆண்டு துவங்கி அறுபது ஆண்டுகள் என ஆண்டு வட்ட முறையில் வரக்கூடிய ஆண்டுகளில் முப்பத்தெட்டாம் ஆண்டாகும். இந்த ஆண்டை செந்தமிழில் **பகைக்கேடு** என்றும் குறிப்பர்.
# குரோதி ஆண்டு

## குரோதி ஆண்டு வெண்பா

குரோதி ஆண்டு எப்படிப்பட்டது என்பது குறித்து இடைக்காட்டுச் சித்தர் இயற்றியதாக கூறப்படும் அறுபது வருட வெண்பாவில்
<poem>
கோரக் குரோதி தனிற் கொள்ளி மிகுங் கள்ளரினால்
பாரிற் சனங்கள் பயமடைவார் - கார்மிக்க
அற்பமழை பெய்யுமே மஃகங்குறையுமே
சொற்பவிளையுண்டெனவே சொல்
</poem>
இந்தப் பாடலின்படி இந்த ஆண்டில், அதாவது குரோதி ஆண்டில் மக்கள் சற்று எச்சரிக்கையுடன் இருக்கவேண்டும். கள்வர்களாலும், எதிரிகளாலும் மிகுந்த தொந்தரவு ஏற்படலாம், அதனால் தகுந்த முன்னெச்சரிக்கையுடன் இருந்து அவற்றைத் தவிர்க்கவேண்டும். தேவைப்படும் சமயத்தில் மழைப் பொழிவு குறைவாக இருக்கும். இதனால் காய்கறி பற்றாக்குறை ஏற்படும், பயிற்களின் விளைச்சல் குறையக்கூடும்.
# சாம்பல் நிற கொண்டலாத்தி

**சாம்பல் நிற கொண்டலாத்தி** (*Cinereous bulbul-கெமிக்சோசசு சைனெரெசு*) என்பது **கொண்டைக்குருவி** குடும்பத்தினைச் சார்ந்த ஒரு சிற்றினம் ஆகும். இது தென்கிழக்காசியா மற்றும் இந்தோனேசியாவில் காணப்படுகிறது.
# சாம்பல் நிற கொண்டலாத்தி

## வகைப்பாட்டியல்

சாம்பல் நிற கொண்டலாத்தி முதலில் *அயோல்* பேரினத்தில் வகைப்படுத்தப்பட்டது. இது முன்பு சாம்பல் கொண்டலாத்தியுடன் தொடர்புடையதாகக் கருதப்பட்டது.
# சாம்பல் நிற கொண்டலாத்தி

## வகைப்பாட்டியல்

### துணையினங்கள்

இரண்டு துணையினங்கள் தற்போது அங்கீகரிக்கப்பட்டுள்ளன:  
- *கெ. சை. சைனெரெசு* - <small>(பிளைத், 1845)</small>: மலாய் தீபகற்பம் மற்றும் சுமாத்திரா
- பச்சை சிறகு கொண்டலாத்தி (*கெ. சை. கனெக்டன்சு*) - <small>ஷார்ப், 1887</small>: போர்னியோ
# செம்பழுப்பு கொண்டலாத்தி

**செம்பழுப்பு கொண்டலாத்தி** (*Chestnut bulbul*) அல்லது **செம்பழுப்பு முதுகு கொண்டலாத்தி** என்பது கொண்டைக்குருவி குடும்பத்தினைச் சார்ந்த சிற்றினம் (*கெமிக்சோசசு காசுடனோனோடசு*) ஆகும். இந்த சிற்றினம் முதன்முதலில் 1870-இல் இராபர்ட் சுவின்கோவினால் விவரிக்கப்பட்டது. இது தெற்கு சீனா மற்றும் வடக்கு வியட்நாமில் காணப்படுகிறது. இதன் இயற்கையான வாழ்விடம் மிதவெப்ப மண்டல அல்லது வெப்பமண்டல ஈரமான தாழ் நிலக் காடுகள் ஆகும், இது முதன்மையாக விதானத்தில் வாழ்கிறது.
# செம்பழுப்பு கொண்டலாத்தி

## உணவு

இது ஒரு அனைத்துண்ணியாகும்.  
- *கெ. கா. கனிபென்னிசு* - <small>செபொஹ்ம், 1890</small>: தெற்கு சீனா மற்றும் வடகிழக்கு வியட்நாம்
- *கெ. கா. காசுடனோனோடசு* - <small>ஆர். ஸ்வின்ஹோ, 1870</small>: வடக்கு வியட்நாமில் மற்றும் ஆய்னான்
# இராஜ் பி. ஷெட்டி

**இராஜ் பி. ஷெட்டி** (*Raj B. Shetty*) ஓர் இந்தியத் திரைப்பட நடிகரும், இயக்குநரும் மற்றும் திரைக்கதை ஆசிரியரும் ஆவார். முக்கியமாக இவர் கன்னடத் திரைப்படத்துறையில் பணியாற்றுகிறார். தான் இயக்குநராக அறிமுகமான ஒந்து மொட்டேய கதே (2017) படத்தின் மூலம் அங்கீகாரம் பெற்றார். இது மிகப்பெரிய வணிக வெற்றியைப் பெற்றது. *குப்பி மேல பிரம்மாஸ்திரா* (2019), *மாயாபஜார் 2016* (2020) மற்றும் கன்னடத்தில் சிறந்த படங்களில் ஒன்றாக கருதப்படும் *கருட காமனா விருஷப வாகனா* (2021) போன்ற வணிக ரீதியாக வெற்றி பெற்ற படங்களிலும் இவரது பங்களிப்பு இருந்தது.  
கன்னடத் திரைப்படத் துறையில் உள்ள எழுத்தாளர்களின் பிரச்சினைகளைப் பற்றி இவர் அடிக்கடி குரல் கொடுத்து வருகிறார். நடிப்பைத் தவிர, இவர் தீவிர விலங்கு (நாய்) ஆர்வலர். இதன் காரணமாகவே 2022 இல் 777 சார்லி உருவானது. பெரும் வெற்றிப் பெற்ற காந்தாரா திரைப்படத்தின் இறுதிப் பகுதிகளையும் இவர் இயக்கினார். தனது திரைப்படங்களில் ஒளிப்பதிவாளரும் மற்றும் படத் தொகுப்பாளருமான பிரவீன் சிரேயனுடன் அடிக்கடி இணைந்து பணியாற்றுகிறார். இவரது நடிப்பில் இயக்குநர் *நடேஷ் ஹெக்டே* இயக்கிய *பெட்ரோ* என்ற திரைப்படம் பல திரைப்பட விழாக்களில் இடம் பெற்றது.
# ஹேமந்த் எம். ராவ்

**ஹேமந்த் எம். ராவ்** (Hemanth M. Rao) ஓர் இந்தியத் திரைப்பட இயக்குநரும் மற்றும் திரைக்கதை ஆசிரியரும் ஆவார். குறிப்பாக இவர் கன்னடத் திரைப்படத்துறையில் பணி புரிகிறார். தான் இயக்குநராக அறிமுகமானகோதி பண்ணா சாதாரண மைகட்டு (2016) படத்தின் வெற்றியைத் தொடர்ந்து இவர் புகழ் பெற்றார்.
# ஹேமந்த் எம். ராவ்

## தொழில் வாழ்க்கை

ஊடகங்களில் சிலகாலம் பணியாற்றிய பிறகு, ராவ் 2005 ஆம் ஆண்டில் திரைப்படத் துறையில் நுழைந்தார்.  
இவர் 2016 ஆம் ஆண்டில் கோதி பண்ணா சாதாரண மைகட்டு என்ற கன்னடத் திரைப்படத்தில் இயக்குநராக அறிமுகமானார். இது ஆல்சைமர் நோயால் காணாமல் போன தனது தந்தையைத் தேடும் ஒரு மனிதனைப் பற்றியது. இவர் இணைந்து திரைக்கதை எழுதிய இந்தப் படத்தில்இரக்சித் ஷெட்டி மற்றும் அனந்த் நாக் ஆகியோர் தந்தை மற்ரும் மகன் வேடங்களில் வேடங்களில் நடித்திருந்தனர். புஷ்கர் பிலிம்ஸ் தயாரித்த இந்தப் படம் வெளியான பிறகு விமர்சன ரீதியான பாராட்டைப் பெற்றது.  
புனீத் ராச்குமாரின் பி. ஆர். கே புரொடக்ஷன்ஸ் நிறுவனத்தின் கீழ் 2019இல் *கவலுதாரி* என்ற படத்தை இயக்கினார். இந்தப் படம் 12வது பெங்களூர் பன்னாட்டு திரைப்பட விழாவில் "கன்னடத் திரைப்படப் போட்டியில்" சிறந்த திரைப்படத்திற்கான விருதை வென்றது.  
2021 ஆம் ஆண்டில் வெளியான *மாஸ்ட்ரோ* என்ற திகில் திரைப்படத்தை இயக்கினார். பின்னர், *சப்தா சாகரதாச்சே எல்லோ*, என்ற காதல் நாடகத் திரைப்படத்தை இயக்கினார். இது *சைட் ஏ* மற்றும் *சைட் பி* என இரு பகுதிகளாக வெளியிடப்பட்டது. *சைட் ஏ* 1 செப்டம்பர் 2023 அன்று வெளியிடப்பட்ட படம் விமர்சகர்கள் மற்றும் பார்வையாளர்களிடமிருந்து விமர்சன ரீதியான பாராட்டைப் பெற்றது. *சைட் பி* 17 நவம்பர் 2023 அன்று வெளியிடப்பட்டது.
# தோரியம்(IV) புரோமைடு

**தோரியம்(IV) புரோமைடு** (*Thorium(IV) bromide*) என்பது ThBr<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
# தோரியம்(IV) புரோமைடு

## தயாரிப்பு

தோரியம் டை ஆக்சைடு, புரோமின் மற்றும் கார்பன் ஆகியவற்றை ஒன்றாகச் சேர்த்து 800~900 ° செல்சியசு வெப்பநிலையில் வினைபுரியச் செய்வதான் மூலம் தோரியம்(IV) புரோமைடு தயாரிக்கப்படுகிறது. இந்த தயாரிப்பு முறையில் தோரியம்(IV) புரோமைடின் ஆல்பா மற்றும் பீட்டா வடிவங்களின் கலவையை உருவாக்குகிறது. இக்கலவையை 330~375 பாகை செல்சியசு வெப்பநிலையில் நீண்ட நேரம் சூடாக்குவதன் மூலம் தூய α-வடிவம் உருவாகிறது. விளைபொருளை 470 ° பாகை செல்சியசு வெப்பநிலைக்கு சூடாக்கி, பின்னர் பனி நீரில் விரைவாக குளிர்விப்பதன் மூலம் தூய β வடிவம் பெறப்படுகிறது.  
:ThO<sub>2</sub> + 2 C + 2 Br<sub>2</sub> ⟶ ThBr<sub>4</sub> + 2 CO  
தோரியம் மற்றும் புரோமின் தனிமங்கள் நேரடியாக வினையில் ஈடுபட்டாலும் தோரியம் (IV) புரோமைடு உற்பத்தி செய்யப்படுகிறது. தோரியம் ஐதராக்சைடு ஐதரோபுரோமிக் அமிலத்துடன் வினைபுரிந்து வினைக் கரைசலில் இருந்து நீரேற்றுகளை படிகமாக்குகிறது.
# தோரியம்(IV) புரோமைடு

## பண்புகள்

தோரியம்(IV) புரோமைடு குறைந்த-வெப்பநிலையில் α-வகையிலும் உயர்-வெப்பநிலையில் β-வகையிலும் காணப்படுகிறது. இவை இரண்டும் வெண்மையான நிறத்தில் நீருறிஞ்சும் திடப்பொருள்களாகும். நீர், எத்தனால் மற்றும் எத்தில் அசிடேட்டு ஆகியவற்றில் எளிதில் கரைகின்றன. இது நிலையான நிலைமைகளின் கீழ் புளோரின் வாயுவுடனும் வெப்பமடையும் போது குளோரின் அல்லது ஆக்சிசன் வாயுக்களுடனும் வினைபுரிகிறது. தோரியம் புரோமைடின் பீட்டா வடிவம் அறை வெப்பநிலையில் மாற்றியமைக்கக்கூடியதாக உள்ளது. இது 10 முதல் 12 வாரங்களுக்குள் ஆல்பா வடிவத்திற்கு மாறுகிறது. ஆல்பாவிலிருந்து பீட்டாவாக மாறுவது சுமார் 420 ° செல்சியசு வெப்பநிலையில் நிகழ்கிறது. α-வகை தோரியம்(IV) புரோமைடு செஞ்சாய்சதுர வடிவ படிகமாகும். அதே சமயம் β-வகை தோரியம்(IV) புரோமைடு I41/amd என்ற இடக்குழுவுடன் நாற்கோணக வடிவ படிகமாக உள்ளது. இதன் சில நீரேற்றுகளும் அறியப்படுகின்றன. மேலும் இந்த நீரேற்றுகள் சூடாக்கும்போது தோரியம் ஆக்சிபுரோமைடை கொடுக்கின்றன. .
# பிரசாந்த் நீல்

**பிரசாந்த் நீல்** (*Prashanth Neel*) (பிறப்பு 4 ஜூன் 1980) பிரசாந்த் நீலகண்டபுரம் எனவும் அறியப்படும் இவர் ஓர் இந்தியத் திரைப்பட இயக்குநரும் மற்றும் கன்னடம் மற்றும் தெலுங்கு மொழி திரைப்படங்களில் பணிபுரியும் திரைக்கதை ஆசிரியரும் ஆவார். இவர் 2014 ஆம் ஆண்டு கன்னடத் திரைப்படமான *உக்ரம்* மூலம் அறிமுகமானார். பின்னர் இரண்டு பாகங்கள் கொண்ட கே.ஜி.எஃப் அத்தியாயம் ஒன்று (2022) என்ற திரைப்படங்களை இயக்கினார்: இது அதிக வசூல் செய்த கன்னடத் திரைப்படப் பட்டியலில் இடம் பெற்றது. பின்னர் *சாலார்: பகுதி 1 – சீஸ்ஃபையர்* (2023), என்ற தெலுங்கு படத்தை இயக்கினார்.
# பிரசாந்த் நீல்

## சொந்த வாழ்க்கை

பிரசாந்த் நீலகண்டபுரம் 4 ஜூன் 1980 அன்று கர்நாடக மாநிலத்தில் தெலுங்கு பேசும் குடும்பத்தில் சுபாஷ் மற்றும் பாரதி ஆகியோருக்கு மகனாகப் பிறந்த பிறந்தார். இவர்களின் குடும்பம் ஆந்திராவின் மடகாசிராவுக்கு அருகிலுள்ள நீலகண்டபுரம் கிராமத்தைச் சேர்ந்தவர்கள். பின்னர் பெங்களூரில் குடியேறினர் நீல் கன்னடம் மற்றும் இந்தி மொழிகளில் சரளமாக பேசுகிறார்.  
நீல் 2010 இல் இலிகிதா என்பவரை மணந்தார். இந்த தம்பதிக்கு ஒரு மகள் மற்றும் மகன் உள்ளனர். நீலின் சகோதரி கன்னட நடிகர் ஸ்ரீமுரளியை மணந்தார். முரளி நீலின் அறிமுக இயக்குமான *உக்ரம்* படத்தில் நடித்தார். நீல் தெலுங்குத் திரைப்பட நடிகர் ஆதர்ஷ் பாலகிருஷ்ணா மற்றும் ஆந்திராவின் முன்னாள் மாநில அமைச்சர் இரகு வீரா ரெட்டி ஆகியோரின் உறவினர் ஆவார்.
# பிரசாந்த் நீல்

## தொழில் வாழ்க்கை

திரைப்பட இயக்கத்தில் படிப்பை தொடர்ந்து தான் எழுதிய *ஆ ஹுதுகி நீனே* என்ற திரைக்கதையில் தனது மைத்துனரும் நடிகருமான ஸ்ரீமுரளியைக் கொண்டு இயக்க முடிவு செய்தார். முரளியின் ஆர்வமின்மைக் காரணமாக *உக்ரம்* என்ற அதிரடித் திரைப்படத்தின் திட்டத்துடன் வந்தார். இந்த படம் மிகப்பெரிய வணிக வெற்றியைப் பெற்றது. மேலும், 2014 ஆம் ஆண்டின் அதிக வசூல் செய்த கன்னடப் படங்களில் ஒன்றானது.  
பின்னர் 2018இல் வெளியான ஒரு கன்னட மொழி வரலாற்று நாடகம் மற்றும் அதிரடித் திரைப்படமான கே.ஜி.எஃப் அத்தியாயம் ஒன்று . படத்தை பிரசாந்த் நீல் இயக்கினார்.  
பின்னர் மைத்ரி மூவி மேக்கர்ஸ் மற்றும் என். டி. ஆர் ஆர்ட்ஸ் இணைந்து தயாரித்த தெலுங்கு நடிகர் பிரபாஸ் நடிப்பில் *சாலார்: பகுதி 1 – சீஸ்ஃபையர்* (2023), என்ற தெலுங்குப் படம் வெளியானது.
# தோரியம்(IV) கார்பைடு

**தோரியம்(IV) கார்பைடு** (*Thorium(IV) carbide*) என்பது ThC என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தோரியமும் கார்பனும் சேர்ந்து இச்சேர்மம் உருவாகிறது. தோரியம் மோனோகார்பைடு என்ற பெயராலும் இச்சேர்மம் அழைக்கப்படுகிறது. தோரியம்(IV) கார்பைடு கனசதுரப் படிக வடிவத்தில் திண்மமாக காணப்படுகிறது.
# பொட்டாசியம் அசுகார்பேட்டு

**பொட்டாசியம் அசுகார்பேட்டு** (*Potassium ascorbate*) என்பது KC<sub>6</sub>H<sub>7</sub>O<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அசுகார்பிக் அமிலத்தின் பொட்டாசியம் உப்பான இச்சேர்மம் ஒரு கனிம அசுகார்பேட்டாகக் கருதப்படுகிறது. ஓர் உணவு சேர்க்கைப் பொருளாக ஐரோப்பிய ஒன்றிய எண் ஐ303, பன்னாட்டு எண்ணிடல் முறையில் பஎமு எண் 303 என்றும் இது அடையாங்கள் கொண்டுள்ளது. ஆனாலும் ஐக்கிய இராச்சியம், அமெரிக்கா, ஐரோப்பிய ஒன்றியம் ஆகிய பகுதிகளில் இது உணவு சேர்க்கைப் பொருளாக அனுமதிக்கப்படுவதில்லை. it is approved for use in Australia and New Zealand. சில ஆய்வுகளின்படி, பொட்டாசியம் அசுகார்பேட்டு ஒரு வலுவான ஆக்சிசனேற்ற செயல்பாடு கொண்டது என்றும் கட்டி எதிர்ப்புப் பொருளாகவும் செயல்படுவதாகக் கூறப்படுகிறது.
# வரைவு:பாவாணர் தமிழ்வழிப் பள்ளி

பாவாணர் பள்ளி வணிக நோக்கம் இல்லாமல் தாய்மொழியில் கல்வி அளிக்கும் பள்ளி ஆகும். இப்பள்ளி சூன்1, 1999ஆம் ஆண்டில் தொடங்கப்பட்டது. மே, 30 2024ஆம் ஆண்டோடு 25 ஆண்டுகளை நிறைவு செய்கிறது. இது வெள்ளி விழா ஆண்டாகும்.  
**பள்ளியின் அமைவிடம்**  
எண்.1, அஷ்டலட்சுமி அவென்யூ, முதல் தெரு, பள்ளிக்கரணை, சென்னை, தமிழ்நாடு, இந்தியா -600 100, எனும் முகவரியில் இந்த 25 ஆண்டுகளாக பள்ளி இயங்கி வருகிறது. பள்ளி நடக்கும் இடம் சென்னைப் பெருநகர வளர்ச்சிக் குழுமத்தால் (சி.எம்.டி.ஏ) பள்ளி நடத்துவதற்காகவே ஒதுக்கப்பட்ட இடமாகும்.  
**அறக்கட்டளை**  
மேற்சொன்ன முகவரியில் பதிவு செய்யப்பட்ட பாவாணர் தமிழ்வழிக் கல்வி அறக்கட்டளையால் (பதிவு எண்.117/2004) பள்ளி நடத்தப்படுகிறது. இந்த அறக்கட்டளையின் அறங்காவலர்கள் அனைவரும் எளிய குடும்பத்தைச் சேர்ந்தவர்கள். முழுநேர / பகுதிநேர பொதுநலச் சேவை செய்பவர்கள்.  
**அறக்கட்டளையின் நோக்கம்**  
கல்வி ஒரு வணிகப் பொருளாகிவிட்ட இன்றைய சூழலில் மாணவர்களுக்கு வணிக நோக்கம் இல்லாமல் தாய்மொழித் தமிழில் கல்வி அளிப்பதே அறக்கட்டளையின் முதன்மையான நோக்கம். ஆகும்.  
**என்ன செய்துள்ளோம்?**  
இந்த 25 ஆண்டுகளில் ஆயிரக்கணக்கான மாணவர்களுக்கு வணிக நோக்கம் இல்லாமல் தாய்மொழியில் கல்வி அளித்துள்ளோம். இங்கு பயின்று சென்ற மாணவர்கள் மேல்நிலைக் கல்வியைச் சிறப்பாக நிறைவு செய்து, சமூகத்தில் நல்ல நிலையில் உயர்ந்துள்ளனர். இந்த 25 ஆண்டுகளில் எமது நோக்கத்தில் இருந்து இம்மியும் விலகாமல் வணிக நோக்கம் இல்லாத தாய்மொழிக் கல்வியை வழங்கி இருக்கிறோம் என்பதில் பெருமை கொள்கிறோம். அதேநேரம் இந்த 25 ஆண்டுகளை அவ்வளவு எளிதாக எங்களால் கடந்து வர முடியவில்லை. நாங்கள் எதிர்கொண்ட சிக்கல்கள் ஒன்றல்ல இரண்டல்ல. அனைத்தையும் எதிர்கொண்டுதான் பள்ளியை வணிக நோக்கமில்லாமல் தாய்மொழியில் நடத்தி வருகிறோம்.
# திருச்சூரில் உள்ள மிக உயரமான கட்டிடங்களின் பட்டியல்

நகரில் உள்ள வணிகக் கட்டிடம்]]
**திருச்சூரில் உள்ள மிக உயரமான கட்டிடங்களின் பட்டியல்** (*List of tallest buildings in Thrissur*) என்பது இந்தியாவின் கேரளா மாநிலத்தில் திருச்சூரில் உள்ள உயரமான கட்டிடங்களை வரிசைப்படுத்துகிறது. திருச்சூர் நகரின் பல்வேறு பகுதிகளில் பல வானளாவிய கட்டிடங்கள் கட்டப்பட்டு வருவதால் நகரின் தோற்றத்தில் பெரிய ஏற்றம் காணப்படுகிறது.  
சோபா நகரில் உள்ள சோபா டோபாசு நகரின் மிக உயரமான கட்டிடமாகும். இது ஒரு உலங்கூர்தி இறங்குதளம் உட்பட மொத்தம் 28 தளங்களை உள்ளடக்கியதாகத் தரையிலிருந்து 97.90 மீட்டர் உயரமுடையது.  
திருச்சூரில் குறைந்தது 60 மீட்டர் (198 அடி) அல்லது 16 மாடிகள் கொண்ட கட்டிடங்களை இந்த பட்டியல் வரிசைப்படுத்துகிறது. இதில் கோபுரங்கள் மற்றும் கட்டிடக்கலை விவரங்கள் அடங்கும். கட்டி முடிக்கப்பட்ட கட்டடங்கள் மற்றும் கட்டுமானத்தில் உள்ள கட்டடங்கள் மட்டுமே பட்டியலில் சேர்க்கப்பட்டுள்ளன.  
| 2012 |
| --- |  
-
# ககன்தீப் கௌர்

**ககன்தீப் கௌர்** (Gagandeep Kaur) இந்தியாவைச் சேர்ந்த வில்வீராங்கனையாவார். வில்வித்தை மகளிர் கூட்டு அணியில் இயானோ அன்சுதா மற்றும் பாக்யபதி சானுவுடன் சேர்ந்து மலேசியாவை தோற்கடித்து பதக்கம் (வெண்கலம்) வென்ற பஞ்சாபிலிருந்து போட்டியிட்ட முதல் வில்வித்தை வீராங்கனை என்ற சிறப்புக்கு உரியவரானார். இவரது எதிர்பாராத இந்த சாதனைக்காக பாட்டியாலாவில் உள்ள பஞ்சாப் பல்கலைக்கழகம் ரூ.2 லட்சம் ரொக்கப் பரிசு வழங்கி இவரை கௌரவித்தது.
# அம்மனூர் மாதவ சாக்யார்

**அம்மனூர் மாதவ சாக்யார்** (*Ammannur Madhava Chakyar*; 13 மே 1917-1 சூலை 2008) என்பவர் இந்தியாவில் கேரளா மாநிலத்தினைப் பூர்வீகமாகக் கொண்ட பாரம்பரிய சமசுகிருத நாடக வடிவமான குதியாட்டத்தின் குரு ஆவார். முன்பு கோவில்களில் மட்டுமே நிகழ்ச்சிகளை நடத்திக் கொண்டிருந்தவர்களை பொது நிகழ்ச்சிகளில் பிரபலமானவர்களா மாற்றியதற்காக அறியப்படுகிறார்.
# அம்மனூர் மாதவ சாக்யார்

## அங்கீகாரம்

- பத்ம பூசண்-இந்திய அரசு-2003
- பத்மசிறீ 1981
- சங்கீத நாடக அகாதமி விருது-1979
- கேரள சங்கீத நாடக அகாதமி ஆய்வு நிதியுதவி-1990
- காளிதாசா சம்மன்
- கேரளாவின் கண்ணூர் பல்கலைக்கழகத்தில் டி-லிட் பட்டம்
- திரிபுனிதுரா, குடியாத்தம் பன்னாட்டு மையத்தின் தங்க வளையல்
- 2001 இல் பாரிசில் இருந்து யுனெஸ்கோ பாராயணம்
- கேரள சங்கீத நாடக அகாதமி விருது
- கேரள கலாமண்டலம் விருது
# திருவாரூர் வைத்தியநாதன்

**திருவாரூர் வைத்தியநாதன்** (*Tiruvarur Vaidyanathan*) இந்தியா திருவாரூரில் 1963 மே 11 அன்று மிருதங்கம் கலைஞர்களின் குடும்பத்தில் பிறந்த ஒரு மிருதங்கம் கலைஞர் ஆவார்.
# திருவாரூர் வைத்தியநாதன்

## விருதுகளும் கௌரவங்களும்

- கனடாவில் இந்திய கருநாடக இசையை ஊக்குவிப்பதற்காக தெற்காசியக் கலை மற்றும் கலாச்சார அமைப்பின் வடியாரி விருது
- சங்கீத நடாக அகாதமி விருது 2018
# அனூப் ரூபன்ஸ்

**அனூப் ரூபன்ஸ்** (*Anup Rubens*) **எனோக் ரூபன்ஸ்** என்ற பெயரில் பிறந்த இவர் ஓர் இந்தியத் திரைப்பட இசையமைப்பாளர் ஆவார். அனூப் முக்கியமாக தெலுங்குத் திரைப்படத்துறையில் பணியாற்றுகிறார். இவர் பிலிம்பேர் விருதுகள் மற்றும் ஆந்திரப் பிரதேச அரசு வழங்கிய நந்தி விருதுகளைப் பெற்றுள்ளார்.  
*சீதாராம கல்யாணம்* (2018) கீதா (2019) நேனே ராஜூ நேனே மந்த்ரி (2017) *கட்டமராயுடு* (2017) கோபாலா கோபாலா (2015) டெம்பர் (2015) *கௌதம் எஸ். எஸ். சி* (2005) *பிரேம காவாலி* (2011) *இஷ்க்* (2012) *சுகுமாருடு* (2013) லௌக்கியம் (2014) மற்றும் மனம் (2014) போன்ற படங்கள் இவர் இசையமைத்தவைகளில் குறிப்பிடத்தக்கவை.
# சக்ரி (இசையமைப்பாளர்)

**கில்லா சக்ரதார்** (*Gilla Chakradhar*) (15 ஜூன் 1974 - 15 டிசம்பர் 2014), தொழில் ரீதியாக **சக்ரி** என்று அழைக்கப்படும் இவர் தெலுங்குத் திரைப்படத் துறையில் பணியாற்றிய இந்திய இசையமைப்பாளரும் மற்றும் பாடகரும் ஆவார். *சத்யம்* (2003) படத்திற்காக தெலுங்கு - சிறந்த ஆண் பின்னணி பாடகருக்கான பிலிம்பேர் விருதையும் (2010) சிம்ஹா படத்திற்காக சிறந்த இசை அமைப்பாளருக்கான நந்தி விருதையும் வென்றார்.
# சக்ரி (இசையமைப்பாளர்)

## சொந்த வாழ்க்கை.

கில்லா சக்ரதார், தெலங்காணா மாநிலம் மகபூபாபாத் மாவட்டம் கம்பாலபள்ளியில் ஜூன் 15, 1974 இல் பிறந்தார்.
# சக்ரி (இசையமைப்பாளர்)

## தொழில் வாழ்க்கை

சக்ரி , சுமார் 85 திரைப்படங்களுக்கு இசையமைத்துள்ளார். பூரி ஜெகந்நாத் இயக்கிய *பச்சி* திரைப்படத்தின் மூலம் இசையமைப்பாளராக தனது வாழ்க்கையைத் தொடங்கினார். தென்னிந்திய பிலிம்பேர் விருதுகளில் படத்திற்காக சிறந்த பாடகர் விருதையும், படத்திற்காக நந்தி விருதையும் வென்றார். ரவி தேஜா மற்றும் இயக்குநர் பூரி ஜெகந்நாத் ஆகியோருக்காக பல இசை வெற்றிகளை உருவாக்கினார். முந்தையவர்களுடன் ஒன்பது படங்களிலும், பிந்தையவர்களுடன் பத்து படங்களிலும் பணியாற்றினார்.
# சக்ரி (இசையமைப்பாளர்)

## சொந்த வாழ்க்கை

சக்ரி தனது முதல் மனைவியை விவாகரத்து செய்த சிறிது காலத்திலேயே 2004 இல் சிரவானி என்பவரை மணந்தார். இவருக்கு ஒரு சகோதரர் மற்றும் மூன்று சகோதரிகள் உள்ளனர். .
# சக்ரி (இசையமைப்பாளர்)

## இறப்பு

உடற் பருமன் தொடர்பான கூட்டு நோய்களால் பாதிக்கப்பட்டிருந்த சக்ரி 2014 டிசம்பர் 15 அன்று தனது தூக்கத்திலேயே இறந்தார்.
# சக்ரி (இசையமைப்பாளர்)

## சர்ச்சைகள்

2013 ஆம் ஆண்டில், ஒரு விருந்தில் 36 வயது பெண்ணுடன் தவறாக நடந்து கொண்டதாகக் கூறி சக்ரி மற்றும் தயாரிப்பாளர் பருச்சூரி பிரசாத் மீது பாலியல் வன்கொடுமை வழக்கு பதிவு செய்யப்பட்டது."
# மினர்வா மெக்கோனகல்

**பேராசிரியர் மினர்வா மெக்கோனகல்** (*Minerva McGonagall*) ஜே. கே. ரவுலிங் *ஹாரி பாட்டர்* தொடரில் ஒரு கற்பனைக் கதாபாத்திரம். பேராசிரியர் மெக்கோனகல் ஹாக்வார்ட்ஸ் சூனியக் கலை மற்றும் மந்திரவாதிகளுக்கான பள்ளியில் பேராசிரியராகவும், கிரிஃபிண்டர் தலைவராகவும், உருமாற்றப் பேராசிரியராகவும் ஆல்பஸ் டம்பில்டோரின் கீழ் துணைத் தலைமை ஆசிரியராகவும், பீனிக்ஸ் ஆணையின் உறுப்பினராகவும் உள்ளார். வோல்ட்மார்ட் பிரபு தனது மாணவர் ஹாரி பாட்டரின் கைகளில் தோல்வியடைந்ததைத் தொடர்ந்து, தலைமை ஆசிரியர்களான ஆல்பஸ் டம்பில்டோர் மற்றும் செவரஸ் ஸ்னேப் ஆகியோரின் மரணத்தைத் தொடர்ந்து, மெக்கோனகல் தலைமை ஆசிரியை பதவியை ஏற்றார். மெக்கோனகலை நடித்த நடிகைகள்- மேகி ஸ்மித் மற்றும் பின்னர் ஃபியோனா கிளாஸ்காட்- தி கிரைம்ஸ் ஆஃப் கிரிண்டல்வால்ட் மற்றும் தி சீக்ரெட்ஸ் ஆஃப் டம்பில்டோர் ஆகிய திரைப்படங்களின் தொடர்ச்சித் திரைப்படங்களில் சித்தரிக்கப்பட்டார்.
# லூசிலா வெனேகாசு

**லூசிலா வெனேகாசு மான்டெசு** (*Lucila Venegas Montes*) (பிறப்பு 23 ஏப்ரல் 1981) என்பவர் மெக்சிகோ நாட்டைச் சேர்ந்த பன்னாட்டுக் கால்பந்து நடுவராவார். வெனேகாசு 2008ஆம் ஆண்டில் பன்னாட்டுக் காற்பந்து சங்கங்களின் கூட்டமைப்பின் பட்டியலிடப்பட்ட நடுவரானார். இவர் பிரான்சில் பன்னாட்டுக் காற்பந்து சங்கங்களின் கூட்டமைப்பின் 2019 மகளிர் உலகக் கோப்பை போட்டிகளின் அதிகாரியாகச் செயல்பட்டார். அக்டோபர் 2020-இல், மெக்சிகோவில் தேசிய விளையாட்டு விருதை (பிரீமியோ நேஷனல் டி டெபோர்ட்ஸ்) வென்றார்.
# பரகலா பிரபாகர்

**பரகலா பிரபாகர்** (Parakala Prabhakar) (பிறப்பு ஜனவரி 2,1959) ஓர் இந்திய அரசியல் பொருளாதார நிபுணரும் மற்றும் சமூக வர்ணனையாளரும் ஆவார். இவர் தகவல் தொடர்பு ஆலோசகராக பணியாற்றினார். ஜூலை 2014 முதல் ஜூன் 2018 வரை ஆந்திரப் பிரதேச அரசில் அமைச்சர் பதவிக்கு ஈடான பதவி வகித்தார். பல ஆண்டுகளாக ஆந்திரப் பிரதேசத்தின் தொலைக்காட்சி நிறுவனங்களில் நடப்பு விவகாரங்கள் குறித்த கலந்துரையாடல் நிகழ்ச்சியை வழங்கி வந்தார். ஈடிவி2யில் பிரதித்வனி மற்றும் என்டிவியில் நமஸ்தே ஆந்திரப் பிரதேசம் ஆகியவை இவரது நிகழ்ச்சிகள். பிரசா ராச்யம் கட்சியின் முன்னாள் செய்தித் தொடர்பாளராகவும், அதன் நிறுவன பொதுச் செயலாளர்களில் ஒருவராகவும் இருந்தார். 2000களின் முற்பகுதியில், பாரதிய ஜனதா கட்சியின் ஆந்திரப் பிரதேச பிரிவின் செய்தித் தொடர்பாளராக பரகலா இருந்தார். தற்போதைய இந்திய அரசில் நிதி அமைச்சர் நிர்மலா சீதாராமன் இவரது மனைவியாவார்.
# பரகலா பிரபாகர்

## சொந்த வாழ்க்கை

பரகலா, ஆந்திராவின் நரசாபுரத்தில் ஒரு தெலுங்கு பிராமணக் குடும்பத்தில் பிறந்தார். இவர் இந்திய தேசிய காங்கிரசு கட்சியைச் சேர்ந்தவர். இவரது தாயார் பரகலா காளிகாம்பா ஆந்திரப் பிரதேச சட்டமன்ற உறுப்பினராக இருந்தார். அதே நேரத்தில் இவரது தந்தை பரகலா சேசாவதாரம் நரசாபுரம் சட்டமன்ற உறுப்பினராக இருந்தார். மேலும் 1970 களிலும் 1980 களின் முற்பகுதியிலும் ஆந்திரப் பிரதேச மாநிலத்தில் தொடர்ச்சியாக மூன்று அமைச்சரவைகளில் பணியாற்றினார். இலண்டன் பொருளாதாரப் பள்ளியில் முனைவர் பட்டம் பெற்றார். புது தில்லி, ஜவகர்லால் நேரு பல்கலைக்கழகத்தில் தத்துவத்தில் முதுகலைப் பட்டமும் பெற்றுள்ளார்.  
பிரபாகர் 1986 இல் நிர்மலா சீதாராமனை மணந்தார். இவர்களுக்கு ஒரு மகள் உள்ளார்.
# பரகலா பிரபாகர்

## அரசியல் வாழ்க்கை

பிரசா ராச்யம் கட்சியில் சேருவதற்கு முன்பு பாரதிய ஜனதா கட்சியின் அதிகாரப்பூர்வ செய்தித் தொடர்பாளராக பணியாற்றினார்.  
பிரசா ராச்சியம் கட்சியின் நிறுவன உறுப்பினர்களில் ஒருவரான இவர் ஏப்ரல் 2009 இல், மாநிலத் தேர்தலுக்கு சில மாதங்களுக்கு முன்பு, கட்சியின் செயல்பாடுகளில் கருத்து வேறுபாடுகளைக் காரணமாக கட்சியை விட்டு வெளியேறினார்.
# 2021-இல் அந்தாட்டிக்கா

**2021-இல் அந்தாட்டிக்கா** (*2021 in Antarctica*) என்பது 2021ஆம் ஆண்டில் அந்தாட்டிக்காவில் நிகழ்ந்த நிகழ்வுகளாகும்.
# 2021-இல் அந்தாட்டிக்கா

## நிகழ்வுகள்

*தொடர் நிகழ்வுகள்: அந்தாட்டிக்காவில் கோவிட்-19 பெருந்தொற்று*  
- மார்ச் 18-அந்தாட்டிக்காவில் உள்ள தனது பணியாளர்களில் ஒரு பகுதியினர் கோவிட்-19க்கு எதிராகத் தடுப்பூசி போடப்பட்டதாக சிலி விமானப்படை அறிவித்தது. இதனால் இவர்கள் இக்கண்டத்தில் தடுப்பூசி பெற்ற முதல் மக்கள் என்ற பெருமையைப் பெற்றனர்.
- மே 19-மயோர்க்காவினை விடச் சற்று பெரிய ஒரு பனிப்பாறை, A-76 அந்தாட்டிக்கா வெடெல் கடலில் உள்ள ரோன் பனிப்பாறையிலிருந்து நெகிழ்வித்துத் தள்ளி உருண்டன.
- சூலை 1-அந்தாட்டிக்காவில் எசுபெரான்சா தளத்தில் 18.3°C (64.9°F) என்ற மிக உயர்ந்த வெப்பநிலை பதிவாகியுள்ளதாக ஐக்கிய நாடுகள் சபையின் உலக வானிலை அமைப்பு உறுதிப்படுத்தியது.
# பால்சந்திர முங்கேகர்

## தொடக்க கால வாழ்க்கை.

மகாராட்டிராவின் கொங்கன் பிராந்தியத்தில் உள்ள முங்கே கிராமத்தில் லக்ஷ்மன் கோபால் முங்கேகர் மற்றும் செவந்தி முங்கேகர் ஆகியோருக்கு முங்கேகர் பிறந்தார். பரேலில் உள்ள நவபாரத் வித்யாலயா மற்றும் வடாலாவில் உள்ள சித்தார்த் ஆங்கில உயர்நிலைப் பள்ளியில் பயின்ற இவர், மும்பைப் பல்கலைக்கழகத்தில் பொருளாதாரத்தில் இளங்கலை, முதுகலை மற்றும் முனைவர் பட்டம் பெற்றார். 1965 ஆம் ஆண்டில், அவர் இந்திய ரிசர்வ் வங்கி எழுத்தராக சேர்ந்து உதவி பொருளாதார நிபுணர் பதவிக்கு உயர்த்தப்பட்டார்.
# பால்சந்திர முங்கேகர்

## தொழில் வாழ்க்கை

மும்பைப் பல்கலைக்கழகத்தின் துணைவேந்தராகப் பணியாற்றியுள்ள இவர், இந்திய வேளாண் விலை ஆணையத்தின் திட்டக் குழுவிலும் பணியாற்றியுள்ளார். முங்கேகர் சிம்லாவில் உள்ள இந்திய மேம்பட்ட ஆய்வு நிறுவனத்தின் தலைவராகவும் இருந்துள்ளார். மேலும், இவர் பல்கலைக்கழக மானியக் குழுவின் தலைவராகவும் இருந்துள்ளார். இவர் ஒரு எழுத்தாளரும், சிறந்த தத்துவஞானியும் ஆவார். இவர் சித்தார்த் கலை, அறிவியல் மற்றும் வர்த்தக கல்லூரி பொருளாதார ஆசிரியராகவும் இருந்தார்.
# பால்சந்திர முங்கேகர்

## தனிப்பட்ட வாழ்க்கை

அவர் அம்பேத்காரிய சித்தாந்தத்தால் ஈர்க்கப்பட்டவர் மற்றும் புத்த மதத்தைப் பின்பற்றுபவர்.
# ரிது சிங் (செயல்பாட்டாளர்)

**ரிது சிங்** (*Ritu Singh*) (பி. சுமார் 1996) ஒரு இந்திய தலித் உரிமை ஆர்வலர் ஆவார். இவர் தில்லி பல்கலைக்கழகத்தின் தௌலத் ராம் கல்லூரி தொடர்புடையவர். நியாயமற்ற பணிநீக்கத்திற்கு எதிரான இவரது எதிர்ப்புகளுக்காக நன்கு அறியப்பட்டவர் ஆவார். இவர் குறிப்பிடத்தக்க உளவியல் அறிஞர் ஆவார்.
# ரிது சிங் (செயல்பாட்டாளர்)

## தொடக்க கால வாழ்க்கை.

இவர் பஞ்சாபின் தர்ன் தரன் மாவட்டத்தைச் சேர்ந்தவரும் தில்லி பல்கலைக்கழகத்தில் உளவியலில் முனைவர் பட்டம் பெற்றவரும் ஆவார்.
# ரிது சிங் (செயல்பாட்டாளர்)

## செயல்பாடு

சாதி துன்புறுத்தல் மற்றும் சட்டவிரோதமாக பணிநீக்கம் செய்யப்பட்டதாகக் கூறப்படுவதற்கு எதிராக 2023 செப்டம்பரில் தில்லி பல்கலைக்கழகத்தின் வடக்கு வளாகத்தில் உள்ள கலைப் பீடத்தின் முன் அவர் ஒரு போராட்டத்தை நடத்தினார். 2019 ஆம் ஆண்டில் தௌலத்ராம் கல்லூரியில் தற்காலிக உதவிப் பேராசிரியராக சேர்ந்த பிறகு, டாக்டர் சிங் ஒரு வருடத்திற்குப் பிறகு பணிநீக்கம் செய்யப்பட்டார், மேலும் இவரது ஒப்பந்தம் நீட்டிக்கப்படவில்லை. இவரது போராட்டம் கல்லூரி நிர்வாகத்திற்கு எதிராக இருந்தது. இந்திய கல்வித்துறை அமைச்சகத்தின் (மேனாள் மனித வள மேம்பாட்டுத் துறை) வழிகாட்டுதல்களை கல்லூரி நிர்வாகி மீறியதாக இவர் குற்றம் சாட்டினார்.  
192 நாட்கள் போராட்டத்திற்குப் பிறகு, இவர் தில்லி பல்கலைக்கழகத்தின் கலைப் பீடத்தின் முன் பி.எச்.டி பக்கோடா கடை ஒன்றைத் திறந்தார். இது தொடர்பாக, இந்திய தண்டனைச் சட்டத்தின் (இந்திய தண்டனைச் சட்டம் பிரிவு 283) கீழ் டாக்டர் ரிது சிங் மீது தில்லி போலீசார் வழக்குப்பதிவு செய்துள்ளனர்.  
மாணவர்கள் மற்றும் குடிமைச் சங்கங்கள் இவருக்கு ஆதரவாகப் போராட முன்வந்துள்ளன. தலித் அரசியல் கட்சியான பீம் ராணுவ ஆதரவாளர்களும் இந்தப் போராட்டத்தில் இவருடன் இணைந்திருந்தனர். இவரது கோரிக்கைக்கு வலிமை சேர்ப்பதன் மூலம் இவர்கள் நீதியைக் கோரியுள்ளனர்-'நௌக்ரி நஹி நியாய் சாஹியே', (நான் எனது வேலைக்காக போராடவில்லை, நீதியைக் கோருகிறேன்).
# சுந்தர் சிங் பண்டாரி

**சுந்தர் சிங் பண்டாரி** (*Sunder Singh Bhandari*) (12 ஏப்ரல் 1921 - சூன் 2005) ஒரு இந்திய அரசியல்வாதியும், ராஷ்டிரிய சுயம்சேவக் சங்க பிரச்சாரகரும் பாரதிய ஜனசங்கம் மற்றும் பாரதிய ஜனதா கட்சியைச் சேர்ந்த அரசியல்வாதியும் ஆவார்.
# சுந்தர் சிங் பண்டாரி

## தொடக்க கால வாழ்க்கை மற்றும் கல்வி

1921 ஆம் ஆண்டில் உதய்பூரில் டாக்டர் சுஜான் சிங்ஜி பண்டாரி மற்றும் ஃபுல்கன்வர்பாய்ஜி ஆகியோருக்குப் பிறந்த இவர், சிரோஹி மற்றும் உதய்பூரில் பள்ளிக் கல்வியையும், கான்பூரில் கல்லூரிக் கல்வியையும் பெற்றார். 1941 ஆம் ஆண்டில் கான்பூரில் உள்ள எஸ். டி. கல்லூரியில் சட்டத்தில் பட்டப்படிப்பையும் 1942 ஆம் ஆண்டில் கான்பூரில் உள்ள தயானந்த் ஆங்கிலோ-வேத கல்லூரியில் கலைப்பிரிவில் உளவியலில் முதுகலைப் பட்டமும் பெற்றார்.
# சுந்தர் சிங் பண்டாரி

## தொழில் வாழ்க்கை

இராட்டிரிய சுயம்சேவக் சங்கத்தில் சேருவதற்கு முன்பு மேவார் உயர்நீதிமன்றத்தில் சிறிது காலம் வழக்கறிஞராகப் பணியாற்றினார். இந்த அமைப்பில் பல பொறுப்புகளை வகித்தார். 1951-ஆம் ஆண்டில் நிறுவப்பட்ட அரசியல் கட்சியான ஜனசங்கத்தின் நிறுவன உறுப்பினராக இருந்தார்.  
ஜனசங்கத்திலும் பின்னர் பாரதிய ஜனதா கட்சியிலும் பல்வேறு நிறுவனப் பதவிகளில் பணியாற்றினார். இவர் ஆளுநராக வருவதற்கு முன்பு பாரதிய ஜனதா கட்சியின் துணைத் தலைவராக இருந்தார். இவர் மாநிலங்களவைக்கு 1966 ஆம் ஆண்டில் இராசத்தானில் இருந்தும், 1976 மற்றும்1992 ஆம் ஆண்டுகளில் உத்தரப்பிரதேசத்திலிருந்தும் மாநிலங்களவைக்கு தேர்ந்தெடுக்கப்பட்டார்.  
1976 ஆம் ஆண்டில் இந்திரா காந்தி இந்தியாவில் உள்நாட்டு அவசரநிலையை அறிவித்தபோது இவர் தில்லி தொடருந்து நிலையத்தில் கைது செய்யப்பட்டார்.  
1998 ஏப்ரல் 27 அன்று பீகார் ஆளுநராக நியமிக்கப்பட்ட இவர் 1999 மார்ச் 15 வரை பணியாற்றினார். 18 மார்ச் 1999 முதல் 6 மே 2003 வரை குஜராத்தின் ஆளுநராகப் பணியாற்றினார். இவர் 22 சூன் 2005 அன்று இறந்தார்.
# சந்த் நிர்மலா

**சந்த் நிர்மலா** (*Sant Nirmala*) என்பவர் இந்தியாவின் மகாராட்டிர மாநிலத்தில் 14 ஆம் நூற்றாண்டில் வாழ்ந்த ஒரு கவிஞர் ஆவார். சொகமேலாவின் இளைய சகோதரியாக, இவர் தனது சகோதரருடன் சமமாக புனிதமாகக் கருதப்பட்டார், எனவே இவர் ஒரு இந்துத் துறவியாகவும் கருதப்படுகிறார். நிர்மலா மஹார் சாதியைச் சேர்ந்த பாங்காவை மணந்தார். இவரது எழுத்துக்கள் பெரும்பாலும் சாதி அமைப்பின் விளைவாக இவர் அனுபவித்த அநீதி மற்றும் ஏற்றத்தாழ்வுகளை விவரிக்கும் அபங்குகளை (மராட்டியத்தின் ஒரு விதமான துதிப்பாடல்கள்) கொண்டுள்ளன.  
நிர்மலா உலகத் திருமண வாழ்க்கை குறித்து வருத்தம் தெரிவித்தார். மேலும், பாந்தர்பூர் கடவுளை மகிழ்வித்தார். இவர் தனது கணவரான பாங்காவை தனது கவிதைகளில் ஒருபோதும் குறிப்பிடவில்லை.
# திராகோனியன் அரசியலமைப்பு

**திராகோனியன் அரசியலமைப்பு** அல்லது **திராகோவின் சட்டம்** என்பது கிமு 7 ஆம் நூற்றாண்டின் இறுதியில் ஏதென்ஸ் நகரத்தில் திராகோ என்பவரால் எழுதப்பட்டு செயல்படுத்தப்பட்ட சட்டம் ஆகும்.  
திராகோ என்பவர் பண்டைய கிரேக்கத்தில் ஏதென்சின் வரலாற்றில் முதலில் அறியப்பட்ட சட்டமியற்றி ஆவார்.  
இவர் நடைமுறையில் இருந்த வாய்மொழிச் சட்டம் மற்றும் இரத்தத்துக்கு இரத்தம் ஆகியவற்றை நீதிமன்றத்தால் மட்டுமே நடைமுறைப்படுத்துவதற்கு ஏற்றதாக எழுதப்பட்ட சட்டமாக மாற்றினார்.
# செவ்விறகு மரங்கொத்தி

**செவ்விறகு மரங்கொத்தி** (*Crimson-winged woodpecker*-*பைகசு புனிசெசு*) என்பது மரங்கொத்தி குடும்பத்தைச் சேர்ந்த ஒரு பறவைச் சிற்றினமாகும். இது புரூணை, இந்தோனேசியா, மலேசியா, மியான்மர், சிங்கப்பூர் மற்றும் தாய்லாந்தில் காணப்படுகிறது. இதன் இயற்கையான வாழிடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும். இது 25 செ. மீ. நீளம் வரை வளரும். &nbsp;இதன் முக்கிய உணவாகப் பூச்சிகள் மற்றும் இளம் உயிரிகள் உள்ளன. இது ஒரு பிரகாசமான மற்றும் வண்ணமயமான பறவை. இதை எளிதாக இனம் காணலாம்.
# தர்மவரம் நகராட்சி

**தர்மவரம் நகராட்சி** (*Dharmavaram Municipality*) என்பது இந்திய மாநிலமான ஆந்திராவில் அமைந்துள்ள தர்மவரம் நகரில் செயல்படும் தன்னாட்சி உள்ளாட்சி அமைப்பாகும். இது தேர்வு தர நகராட்சியாக வகைப்படுத்தப்பட்டுள்ளது.
# தர்மவரம் நகராட்சி

## வரலாறு

தர்மவரம் நகராட்சி 1964-இல் உருவாக்கப்பட்டது. அனந்தபூர் மாவட்டத்தில் உள்ள கடிரி நகராட்சியும் இதனுடன் உருவாக்கப்பட்டது. நகராட்சியின் தற்போதைய தலைவர் லிங்கம் நிர்மலா ஆவார்.
# தர்மவரம் நகராட்சி

## விருதுகள் மற்றும் சாதனைகள்

2015ஆம் ஆண்டில், நீர் வழங்கல் மற்றும் கழிவுநீர் சேவைகள் இயக்கத்தின் ஒரு பகுதியாக மாநிலத்தின் 31 நகரங்களில் இதுவும் ஒன்றாகும், இது அம்ருத் திட்டத்தின் கீழ் செயல்படுகிறது. 2015ஆம் ஆண்டில், நகர்ப்புற மேம்பாட்டு அமைச்சகத்தின் *தூய்மை இந்தியா இயக்கத்தின்* படி, தர்மவரம் நகராட்சி நாட்டில் 224ஆவது இடத்திலிருந்தது.
# 14 (எண்)

**14** (பதினான்கு) (*fourteen*)என்பது தமிழ் எண்களில் ௧௪ அல்லது ௰௪ என்பதைக் குறிக்கும் இந்து-அராபிய எண் ஆகும். பதினான்கு என்பது பதின்மூன்றிற்கும் பதினைந்திற்கும் இடைப்பட்ட இயற்கை எண் ஆகும். 14 இல் "நான்கு" என்ற எண் உள்ளதால், இது "பதினான்கு" என்று உச்சரிக்கப்படுகிறது.
# 14 (எண்)

## கணிதத்தில்

- 14 என்பது ஏழாவது பகு எண் ஆகும்.
- 14 என்பது <math>2 \times q</math> (இங்கு <math>q</math> வடிவிலமைந்த மூன்றாவது அரைப்பகாஎண் ஆகும்.<math>2 \times q</math> (இங்கு <math>q</math> பெரிய பகாஎண்).
- மேலும் 14, இரு வெவ்வேறு அரைப்பகாத்தனிகளைக் கொண்ட வரிசையின் இரண்டாவது திரளான (14, 15) இன் முதல் உறுப்பாகவுள்ளது.
- இவ்வரிசையிலுள்ள அடுத்த திரள்(21, 22) ஆகும். இத் திரளிலுள்ள இரு உறுப்புகளின் கூடுதல் 21+22 = 43; 43 ஆனது பதினான்காவது பகா எண் ஆகும்.
- 14, ஒரு ஒரூஉ எண் ஆகும்.
- 14, கேடலான் எண்களில் நான்காவதாகும்.
- 14 ஆய்லரின் டோஷண்ட் சார்பு <math>\varphi(x) = n</math> இல் எந்தத் தீர்வுமில்லாத மிகக்குறைந்த இரட்டை எண் (<math>n=14</math>) ஆகும்.
# 14 (எண்)

## காரணிகள்

பதினான்கின் நேர்க் காரணிகள் 1, 2, 7, 14 என்பனவாகும்.
# 14 (எண்)

## அறிவியலில்

### வேதியியல்

- சிலிக்கானின் அணு எண் 14.
- நைதரசனின் அண்ணளவான அணு எடை 14 ஆகும்.
- *f* துணைநிலையில் பொருத்தக்கூடிய இலத்திரன்களின் அதிகபட்ச எண்ணிக்கை 14 ஆகும்.
# 14 (எண்)

## மற்றத் துறைகளில்

**14** என்பது :
- நாட்களின் எண்ணிக்கை இருவாரமாக.
- அமெரிக்க அரசியலமைப்பின் பதினான்காவது திருத்தம் என்பது அடிமைகளின் உரிமைகளை மீட்டெடுப்பதை நோக்கமாகக் கொண்ட உள்நாட்டுப் போருக்குப் பிந்தைய (புனரமைப்பு) நடவடிக்கையில், ஆப்பிரிக்க வம்சாவளியைச் சேர்ந்தவர்களுக்கு குடியுரிமை வழங்கியது.
- ஈரேழ்வரிப்பா 14 வரி எண்ணிக்கை கொண்டதாக உள்ளது.
# இந்தியாவில் அழிவுநிலையில் உள்ள அகணியத் தாவரங்களின் பட்டியல்

இந்தியாவில் அழிவுநிலையில் உள்ள அகணியத் தாவரங்களின் பட்டியல்
# இந்தியாவில் அழிவுநிலையில் உள்ள அகணியத் தாவரங்களின் பட்டியல்

## துன்பேர்சியா பேரினம்

- துன்பேர்சியா
- துன்பேர்சியா கிரிகோரீ
- துன்பேர்சியா அபினிசு
- துன்பேர்சியா அலாடா
- துன்பேர்சியா இலாரிபோலியா
- துன்பேர்சியா உசம்பரிகா
- துன்பேர்சியா எரிக்டா
- துன்பேர்சியா ஓசியானா
- துன்பேர்சியா கிராண்டிஃப்ளோரா
- துன்பேர்சியா கிரிகோரீ
- துன்பேர்சியா சப்கார்டாடிபோலியா
- துன்பேர்சியா சவோன்சிசு
- துன்பேர்சியா சுபலாடா
- துன்பேர்சியா செசிலிசு
- துன்பேர்சியா டிராசிச்லாமிசு
- துன்பேர்சியா டிரைகோகார்பா
- துன்பேர்சியா டோகோயின்சிசு
- துன்பேர்சியா டோமைன்டோசா
- துன்பேர்சியா தேசெபீசிபோலியா
- துன்பேர்சியா பாட்டிசுகோம்பை
- துன்பேர்சியா பிராகரன்சு
- துன்பேர்சியா வெர்டுகோடி
- துன்பேர்சியா வேனோசா
- துன்பேர்சியா வோகேலியானா
# இந்தியாவில் அழிவுநிலையில் உள்ள அகணியத் தாவரங்களின் பட்டியல்

## முண்மூலிகைக் குடும்பம்

- அகான்தசு
- ஆடாதோடை
- ஆன்ட்ரோகிராஃபிசு
- இடயந்தெரா அமெரிக்கானா
- இடயந்தெரா செகுந்தா
- இடயந்தெரா பெக்டோரலிசு
- இரைனாகாந்தசு சுகோபரியசு
- இரைனாகாந்தசு நசுடசு
- உருயெல்லியே
- உரூல்லியா படுல
- உரூல்லியா புரோசுட்ராடா
- உரூலியா டுயூபரோசா
- உரோசுடெல்லுலேரியா
- உரோசுடெல்லுலேரியா அட்சென்டென்சு
- உரோசுடெல்லுலேரியா திபுயுசா
- உரோசுடெல்லுலேரியா புரோகம்பென்சு
- எக்போலியம் விரிடே
- எலித்ராரியா அகவுலிசு
- ஏசிசுட்டாசியா டாய்சில்லியனா
- ஐகுரோபிலா இலான்சியா
- ஐகுரோபிலா செனகலென்சிசு
- ஐபோசுடெசு
- ஐபோசுடெசு திரிஃபுளோரா
- கனகாம்பரம்
- காட்டுப்பூரான் கொடி
- காரக்காஞ்சிரம்
- கிராசாண்ட்ரா
- கிராப்டோபில்லம் பிக்டம்
- கோடகசாலை
- கோபுரம் தாங்கி
- சுட்ரோபிலாந்தசு ஆரிகுலேட்டா
- சுட்ரோபிலாந்தசு கான்சாங்குனிய
- சுட்ரோபிலாந்தசு கிரிசுபா
- சுட்ரோபிலாந்தசு குசியா
- சுட்ரோபிலாந்தசு தோமென்டோசா
- சுட்ரோபிலாந்தசு யோமி
- திக்லிப்டெரா
- திக்லிப்டெரா குனேட்டா
- திக்லிப்டெரா சைனென்சு
- திக்லிப்டெரா புப்லியுரோய்டெசு
- திக்லிப்டெரா முக்ரோனாட்டா
- திக்லிப்டெரா வெர்டிசில்லாடா
- திசுகோரிசிடே நாக்சனா
- துன்பேர்சியா
- நறுஞ்சுவைக் கீரை
- நிலவேம்பு
- நீர்ச்சுள்ளி
- பார்லேரியா
- பார்லேரியியே
- பாலோப்சிசு இம்பிரிகேட்டா
- பிலேஃபாரிசு மதராசுபாடென்சிசு
- பெரியா நங்கை
- மதுரை பாம்புமூலிகை
- முண்மூலிகைத் துணைக்குடும்பம்
- மெய்யெனியா
- யசுட்டிசியா சிம்ப்ளக்சு
- யசுட்டிசியா செண்டருசா
- யசுட்டிசியா பிலவா
- யசுட்டிசியா புரோசுட்ராட்டா
- லெப்பிடகதிசு கிரிசுட்டாட்டா
- லெப்பிடகதிசு சுகாரியோசா
# இந்தியாவில் அழிவுநிலையில் உள்ள அகணியத் தாவரங்களின் பட்டியல்

## பார்லேரியா பேரினம்

- ஊதா முள்ளி
- சுள்ளி மலர்
- நீலாம்பரம்
- பார்லேரியா
- பார்லேரியா அஃபினிசு
- பார்லேரியா அகன்தோய்டெசு
- பார்லேரியா அகுமினாட்டா
- பார்லேரியா அகுலியடா
- பார்லேரியா அப்சர்வேட்ரிக்சு
- பார்லேரியா அர்னோட்டியானா
- பார்லேரியா அல்போசுடெல்டா
- பார்லேரியா இன்வோலுக்ரேட்டா
- பார்லேரியா எலிகன்சு
- பார்லேரியா ஒப்டுசா
- பார்லேரியா ஒபகா
- பார்லேரியா கசுபிடேட்டா
- பார்லேரியா கல்பினி
- பார்லேரியா கார்ருதர்சியானா
- பார்லேரியா கிரினீ
- பார்லேரியா கோர்டாலிகா
- பார்லேரியா டெட்ராகன்தா
- பார்லேரியா டெர்மினலிசு
- பார்லேரியா பக்சிஃபோலியா
- பார்லேரியா பிரட்டென்சிசு
- பார்லேரியா பிரிடோரியன்சிசு
- பார்லேரியா மைகன்சு
- பார்லேரியா மைசோரன்சிசு
- பார்லேரியா ரீபென்சு
- பார்லேரியா லாங்கிஃபுளோரா
- பார்லேரியா லுப்புலைனா
- மேகவண்ணக்குறிஞ்சி
# இந்தியாவில் அழிவுநிலையில் உள்ள அகணியத் தாவரங்களின் பட்டியல்

## அகான்தசு பேரினம்

- அகான்தசு
- அகான்தசு ஆர்போரெசு
- அகான்தசு இபிராக்டீடசு
- அகான்தசு இர்சுடசு
- அகான்தசு பாலிசுடாசைசு
- அகான்தசு மோலிசு
- அகான்தசுப் பால்கனியசு
- கழுதைப்பிட்டி, மூலிகை
# சார்லஸ் (தமிழ்ப் போராளி)

**சார்லஸ்** என்ற இயக்கப் பெயரால் அறியப்படும் **சண்முகநாதன் ரவிசங்கர்** ( இறப்பு: 5 சனவரி 2008 ) என்பவர் இலங்கையின், தமிழ்ப் போராளி அமைப்பான தமிழீழ விடுதலைப் புலிகள் இயக்கத்தின் உளவுப் பிரிவின் முன்னணி உறுப்பினர் ஆவார்.  
ரவிசங்கர் பருத்தித்துறையைச் சேர்ந்தவர். 1985 ஆம் ஆண்டு திசம்பரில் இவர் பள்ளியில் படிக்கும் போதே விடுதலைப் புலிகள் இயக்கத்தில் இணைந்தார், மேலும் சார்லஸ் என்ற இயக்கப் பெயரைப் பெயரைப் பெற்றார். பள்ளி முடிந்ததும் பருத்தித்துறை ராணுவ முகாமுக்கு அருகில் கண்காணித்து இருப்பதுதான் அவரது முதல் பணியாக இருந்தது. பொட்டு அம்மான் தென்னிலங்கையில் தாக்குதல்களுக்கு ஒரு தளத்தை தயார் செய்ய சார்லசைத் தேர்ந்தெடுத்தார். 1990 ஆம் ஆண்டின் தொடக்கத்தில் சார்லசும் சில உளவாளிகளும் கொழும்புக்கு அனுப்பப்பட்டனர். படுகொலை சதித்திட்டத்திற்கு புலிகளின் பதிலடியை தருவதற்காக சார்லஸ் 1991 சனவரியில் கொழும்புக்கு மீண்டும் அனுப்பப்பட்டார். மேலும் இவர் கிளான்சி பெர்னாண்டோ (16 நவம்பர் 1992); லலித் அத்துலத்முதலி (23 ஏப்ரல் 1993); சனாதிபதி ரணசிங்க பிரேமதாசா (1 மே 1993); காமினி திசாநாயக்கா, ஒசி அபேகுணசேகரா, வீரசிங்க மல்லிமாரச்சி, ஜி. எம். பிரேமச்சந்திரா, காமினி விஜேசேகர (24 அக்டோபர் 1994) ஆகியோரின் படுகொலைகளில் பங்கேற்றதாகவும் கூறப்படுகிறது. 1996 ஆம் ஆண்டு சனவரி 31 ஆம் நாள் மத்திய வங்கி குண்டுவெடிப்புக்கு மூளையாக சார்லஸ் செயல்பட்டதாக குற்றம் சாட்டப்பட்டார்.  
இவர் கொழும்பில் இருப்பதை இலங்கை அதிகாரிகள் அறிந்ததையடுத்து, சார்லஸ் கிழக்கிற்கு சென்றார், 1997 மற்றும் 2000 இக்கு இடையில் மட்டக்களப்பு-அம்பாறையில் புலிகளின் உளவுத்துறைத் தலைவராக பணியாற்றினார். இந்த நேரத்தில் இவர் நீலன் திருச்செல்வம் (29 சூலை 1999); லக்கி அல்காமா (8 டிசம்பர் 1999); சி. வி. குணரத்ன (7 ஜூன் 2000) ஆகியோரின் படுகொலைகளுக்கான சூத்திரதாரியாக செயல்பட்டார் என்று கூறப்படுகிறது. இராணுவத்துக்கு ஆதரவாக செயல்படும் தமிழ் ஒட்டுக் குழுக்களின் உறுப்பினர்களையும், இலங்கை அதிகாரிகளுக்காக உளவு பார்க்கும் தமிழர்களையும் ஒழிக்கும் பணியில் ஈடுபட்டார். திகம்பத்தான வாகன குண்டுதாக்குதல் (16 அக்டோபர் 2006) மற்றும் காலி துறைமுகத்தின் மீதான தாக்குதல் (18 அக்டோபர் 2006) ஆகியவற்றின் பின்னணியில் இவர் இருந்ததாக குற்றம் சாட்டப்பட்டது. 22 அக்டோபர் 2007 அன்று அனுராதபுரம் விமான தளம் தாக்கப்படுவதற்கு முன்னர் அது பற்றிய உளவுத் தகவல்களை சேகரிப்பதில் இவர் பங்கேற்றினார். பின்னர் இவர் அனைத்து வெளிப்புற நடவடிக்கைகளுக்கும் பொறுப்பாக நியமிக்கப்பட்டார். மேலும் மன்னார் மாவட்டத்தின் சிறப்புப் போர்ப் பிரிவின் தளபதியாக நியமிக்கப்பட்டார்.  
2008 ஆம் ஆண்டின் முற்பகுதியில் மன்னார் மாவட்டம், விடத்தல்தீவில் கடல் புலிகளின் தளத்தை வலுப்படுத்துவதற்கு கடற் புலிகளின் தலைவர் சூசைக்கு சார்லஸ் உதவியாக இருந்தார். மன்னார் மாவட்டத்தில் இலுப்பைக்கடவைக்கும் பள்ளமடுவிற்கும் இடையில் மூடுந்தில் பயணித்த லெப்டினன்ட் கேணல் சார்ள்ஸ் மற்றும் மூன்று புலி உறுப்பினர்கள் 2008 ஆம் ஆண்டு சனவரி 5 ஆம் நாள் இராணுவத்தின் ஆழ ஊடுருவித்தாக்கும் படையணியினால் வைக்கப்பட்ட கிளைமோர் கண்ணி வெடித் தாக்குதலில் கொல்லப்பட்டனர். இவரது வயது குறித்து முரண்பட்ட தகவல்கள் வந்தன - இலங்கை இராணுவம் இவருக்கு 35 வயது என்று கூறியது, மற்றவர்கள் இவருக்கு 43 வயது என்று தெரிவித்தனர். கிளிநொச்சி மாவட்டம் கனகபுரத்தில் உள்ள விடுதலைப் புலிகளின் மாவீரர் துயிலும் இல்லத்தில் இவரது உடல் அடக்கம் செய்யப்பட்டது.
# நியூ எம்பயர் திரையரங்கம் (கொல்கத்தா)

**நியூ எம்பயர் திரையரங்கம்** (*New Empire Cinema*) என்பது இந்தியாவின் மேற்கு வங்காளத்தின் கொல்கத்தாவின் உள்ள நியூ மார்க்கெட் பகுதியில் உள்ள ஹுமாயூன் பிளேஸில் அமைந்துள்ள ஒரு ஒற்றைத் திரை திரையரங்கு ஆகும். இந்த திரையரங்கம் லைட்ஹவுஸ் திரையரங்கத்திற்கு அருகில் உள்ளது.
# நியூ எம்பயர் திரையரங்கம் (கொல்கத்தா)

## வரலாறு

நேபாள உள்துறை அமைச்சராக இருந்த மேஜர் ஜெனரல் சம்ஷர் ஜங் பகதூர் ராணா, கொல்கத்தாவில் (அப்போதைய கல்கத்தா) 45 சொத்துக்களை வாங்கினார். நியூ எம்பயர் திரையரங்கம் அவற்றில் ஒன்றாகும். நியூ எம்பயர் கலை அரங்கம் 1932-ஆம் ஆண்டில் அமைக்கப்பட்டது. இந்தத் திரையரங்கின் தலைமை வடிவமைப்பாளர் கட்டிடக் கலைஞர் ஏ. டி போயிஸ் ஷ்ரோஸ்ப்ரீ ஆவார். அந்த நேரத்தில் இந்தக் கலையரங்கம் பாலேக்கள் மற்றும் நாடகங்களை நிகழ்த்த பயன்படுத்தப்பட்டது. யெஹுதி மெனுஹின், ஜூபின் மேத்தா, உதய் சங்கர், அமலா சங்கர், போஹூருபீ (சோம்பு மித்ரா மற்றும் திரிப்தி மித்ரா போன்ற பிரபல கலைஞர்கள் இந்தத் திரையரங்கில் பாடியுள்ளனர். 1932 ஆம் ஆண்டில் இந்திய நோபல் பரிசு பெற்ற ரவீந்திரநாத் தாகூர் இங்கு *நதிர் பூஜா* என்ற நாடகத்தை இயக்கினார்.  
1950-களின் முற்பகுதியில் நாடக நிகழ்ச்சிகளுடன் திரைப்படங்களும் இங்கு அறிமுகப்படுத்தப்பட்டன. 1950களின் பிற்பகுதியில் இது ஒரு முழுமையான திரையரங்கமாக மாற்றப்பட்டது. வி. சாந்தாராம் தலைமையில், முதல் சர்வதேச புதிய இளைஞர் திரைப்படம் இந்த அரங்கில் நடைபெற்றது.
# நியூ எம்பயர் திரையரங்கம் (கொல்கத்தா)

## தற்போதைய நிலை

இதன் அருகிலுள்ள கட்டிடம் லைட்ஹவுஸ் திரையரங்கம் ஆகும், இது 2002-ஆம் ஆண்டில் மூடப்பட்டது, இருப்பினும், நியூ எம்பயர் திரையரங்கம் இன்னும் செயலில் உள்ளது. தற்போது, திரையரங்கின் இருக்கை 1000 இருக்கைகள் ஆகும். தியேட்டர் நிர்வாகம் டோமினோஸ், கே. எஃப். சி, பாரிஸ்டா போன்ற சில உணவுக் கடைகளை நடத்தி வருகிறது, இது அவர்களுக்கு நிதி நிலைத்தன்மையைப் பெற உதவுகிறது.
# கனிம அசுகார்பேட்டுகள்

**கனிம அசுகார்பேட்டுகள்** (*Mineral ascorbates*) என்பவை அசுகார்பிக் அமிலத்தின் (வைட்டமின் சி) உப்புகளின் குழுவாகும். இவை அசுகார்பேட்டுடன் (அசுகார்பிக் அமிலத்தின் அயனி) பிணைக்கப்பட்ட கனிம நேர்மின் அயனியை கொண்டிருக்கும்.
# கனிம அசுகார்பேட்டுகள்

## தயாரிப்பு

அசுகார்பிக் அமிலத்தைக் கனிம கார்பனேட்டுகளுடன் சேர்த்து நீரிய கரைசல்களில் வினைபுரியச் செய்தால் கார்பன் டை ஆக்சைடை வெளியேற்றி, வினைவிளை பொருளை உலர்த்த வேண்டும். பின்னர் உலர்ந்த பொருளை விரும்பிய துகள் அளவுக்கு அரைப்பதன் மூலம் கனிம அசுகார்பேட்டுகள் தயாரிக்கப்படுகின்றன.  
கால்சியம் கார்பனேட்டு, பொட்டாசியம் கார்பனேட்டு, சோடியம் பைகார்பனேட்டு, மக்னீசியம் கார்பனேட்டு அல்லது பல கனிம வடிவங்களில் ஒன்றை கனிம கார்பனேட்டுகளாக தேர்வு செய்து கொள்ளலாம்.